open-index/open-wikipedia-markdown huggingface dataset:
ইবনুল মুস্তাফি

**মুবারক ইবনে আহমদ শরফ আল-দীন ইবনুল মুস্তাফি আল-লাখমি আল-ইরবিলি**  (   , জন্ম ১১৬৯ - মৃত্যু ১২৩৯) এরবিলের একজন বিখ্যাত মুসলিম ইতিহাসবিদ। তিনি এরবিলের প্রাচীন দুর্গে জন্মগ্রহণ করেছিলেন। তিনি ইতিহাস, সাহিত্য এবং ভাষা সহ বিভিন্ন ক্ষেত্রে লিখেছেন। তার শ্রেষ্ঠ রচনা হলো এরবিলের ইতিহাসের উপর একটি চার খণ্ডের বই।

## জীবনী
ইবনুল মুস্তাফির পুরো নাম ইবনে আহমদ ইবনে মুবারাক ইবনে মুহুব ইবনে গানিমা ইবনে গালিব লাখমি ইরবিলি কাতিব। আল-মুস্তাওফি ৫৬৪ হিজরি সনে ইরবিলের দুর্গে জন্মগ্রহণ করেছিলেন এবং নেতৃত্ব ও জ্ঞানের পরিবেশে বড় হন। যখন তিনি শিক্ষাজীবন শুরু করেছিলেন তখন তার বাবা এবং চাচা তার শিক্ষক ছিলেন। তার বাবা তাকে শিক্ষা চালিয়ে যাওয়ার জন্য এরবিলের পণ্ডিতদের কাছে যেতে উৎসাহিত করেছিলেন। তিনি অলঙ্কারশাস্ত্র অধ্যয়ন করেছিলেন এবং এর সাথে সম্পর্কিত সবকিছু শিখেছিলেন। ভাষা ও সাহিত্যেও তার আগ্রহ ছিল। তিনি আবু আবদুল্লাহ বাহরানি এবং মাকি ইবনে রিয়ান মাকসিনির কাছে কুরআন ও সাহিত্য অধ্যয়ন করেন। তিনি আবদুল ওয়াহাব ইবনে আবি হাব্বা, মুবারাক ইবনে তাহির, হাম্বাল, ইবনে তাবারজাদ, নাসরুল্লাহ ইবনে সালামা হাইতি এবং ইরবিলে আগত অনেকের কাছ থেকে হাদিস শ্রবণ করেন। তাঁর বাড়ি  বিদ্বানদের মিলনকেন্দ্র ছিল। তাঁর স্মরণশক্তি ছিল প্রবল, হাতের লেখা সুন্দর, বক্তব্য ছিল মধুর। তিনি কবিতা ও গদ্য দুইতেই পারদর্শী ছিলেন।

আল-মুস্তাওফি ছিলেন ইরবিলের একজন কবি এবং মন্ত্রী ছিলেন। তিনি সুলতান সালাউদ্দিনের রাজত্বকালে ইরবিলের গভর্নর মুজাফফর আদ-দ্বীন গোকবোরির উজির এবং পরবর্তীকালে ইরবিলের স্বাধীন শাসক হন।

১২৩৬ সালে গোকবোরির মৃত্যুর পর মঙ্গোলরা এরবিল দখলের পর ইবনুল মুস্তাওফি মসুলে চলে আসেন। ১২৩৯ সালে তার মৃত্যুর আগ পর্যন্ত সেখানেই বসবাস করেন।

## রচনা

* *তারীখ ইরবিল: আল-মুসাম্মা নাবাহাত আল-বালাদ আল-খামিল বি-মান ওয়ারাদাহু মিন আল-আমাথিল,* চার খণ্ড।
* *কিতাব আল-নিজাম ফি শিয়ার আল-মুতানাব্বি ওয়া আবি তাম্মাম,* দশ খন্ড।
* *কিতাব ইথবাত আল-মুহাসাল ফি নিসবত আবিয়াত আল-মুফাসাল,* দুই খন্ড।
* *কিতাব সিআর আল-সানাহ*
* *কিতাব আবা কিমাশ,* প্রচুর সাহিত্য এবং উপাখ্যানের একটি সংগ্রহ।
* *কিতাব আহকাম আল-নিজুম*
* তিনি একটি কবিতা সংকলনও লিখেছিলেন।

## তথ্যসূত্র

বিষয়শ্রেণী:মুহাদ্দিস
বিষয়শ্রেণী:১২৩৯-এ মৃত্যু
বিষয়শ্রেণী:১১৬৯-এ জন্ম
বিষয়শ্রেণী:১২শ শতাব্দীর আরবি ভাষার কবি
বিষয়শ্রেণী:১৩শ শতাব্দীর আরবি ভাষার কবি
আন্তর্জাতিক মানব মহাকাশ যাত্রা দিবস

জাতিসংঘের সাধারণ পরিষদ, ৭ এপ্রিল ২০১১ তারিখে  এ/রেজ/৬৫/ ২৭১ প্রস্তাবে, ১২ এপ্রিলকে  **আন্তর্জাতিক মানব মহাকাশ যাত্রা দিবস** হিসেবে ঘোষণা করেছে । প্রতি বছর আন্তর্জাতিক পর্যায়ে মানবজাতির জন্য মহাকাশ যুগের সূচনা উদযাপন করার জন্য এই দিবস পালিত হচ্ছে। উপযুক্ত উন্নয়ন লক্ষ্য অর্জনে এবং রাষ্ট্র ও জনগণের কল্যাণ বৃদ্ধিতে মহাকাশ বিজ্ঞান ও প্রযুক্তির গুরুত্বপূর্ণ অবদানের কথা এতে স্মরণ করা হয়। শান্তিপূর্ণ উদ্দেশ্যে মহাকাশ বজায় রাখার তাদের আকাঙ্ক্ষার বাস্তবায়ন নিশ্চিত করার জন্য এই দিবস পালিত হয়।

## তাৎপর্য
১৯৬১ সালের ১২ এপ্রিল ছিল প্রথম মানব মহাকাশ যাত্রার তারিখ। সোভিয়েত নাগরিক ইউরি গ্যাগারিন প্রথম মহাকাশে পাড়ি দেন। এই ঐতিহাসিক ঘটনাটি সমগ্র মানবজাতির কল্যাণের জন্য মহাকাশ অনুসন্ধানের পথ খুলে দেয়।
সাধারণ পরিষদ শান্তিপূর্ণ উদ্দেশ্যে সমস্ত মানবজাতির কল্যাণের জন্য  মহাকাশের অনুসন্ধান এবং ব্যবহারের প্রচার ও সম্প্রসারণ এবং সেখান থেকে প্রাপ্ত সুবিধা সকল রাষ্ট্রের কাছে পৌঁছে দেওয়ার অব্যাহত প্রচেষ্টায় মানবজাতির সাধারণ স্বার্থের প্রতি গভীর দৃঢ় বিশ্বাস ব্যক্ত করেছে।

## উদ্দেশ্য
আন্তর্জাতিক মানব মহাকাশ যাত্রা দিবস পালনের উদ্দেশ্যই হল;
* মহাকাশে যাওয়া প্রথম ব্যক্তি ইউরি গ্যাগারিনকে সম্মান জানানো।
* মানবজাতির জন্য মহাকাশ যুগের সূচনা, মহাকাশ বিজ্ঞান ও প্রযুক্তির অবদান এবং শান্তিপূর্ণ উদ্দেশ্যে মহাকাশ সংরক্ষণ নিশ্চিত করা।  
* যোগাযোগ, নেভিগেশন এবং আবহাওয়ার পূর্বাভাস সহ অন্যান্য ক্ষেত্রগুলির জ্ঞান আহরণ। 
* মহাকাশ বিজ্ঞানীরা প্রযুক্তির মাধ্যমে ক্রমাগত উদ্ভাবন করছেন, যা মানবজাতিকে সৌরজগতে অবাধে চলাচল এবং আমাদের গ্রহ পৃথিবীর দিকে এগিয়ে আসা সম্ভাব্য হুমকিগুলি বুঝতে সাহায্য করা।
* মহাকাশকে আরও ভালোভাবে বোঝার জন্য যে প্রযুক্তিগত অগ্রগতি সাধিত হয়েছে তার প্রতিও কৃতজ্ঞতা প্রকাশ করা।

## আরও দেখুন
ইউরি গ্যাগারিন

ইউরির রাত্র

মানব মহাকাশ যাত্রা

## তথ্যসূত্র

বিষয়শ্রেণী:জাতিসংঘের দিবস
বিষয়শ্রেণী:বার্ষিকী
বিষয়শ্রেণী:এপ্রিল উদ্‌যাপন
বিষয়শ্রেণী:মানব মহাকাশ যাত্রা
বিষয়শ্রেণী:আন্তর্জাতিক অলাভজনক সংগঠন
বিষয়শ্রেণী:বিজ্ঞানের স্মৃতিচারণ
বিষয়শ্রেণী:স্পেস শাটল কর্মসূচি
বিষয়শ্রেণী:সৌরজগৎ
বিষয়শ্রেণী:মহাকাশ যাত্রা
বিষয়শ্রেণী:মহাকাশ নীতি
বিষয়শ্রেণী:২০১১-এ প্রবর্তন
উত্তরপ্রদেশ বিধানসভা নির্বাচন, ১৯৭৭

১৯৭৭ সালের জুন মাসে ভারতের উত্তরপ্রদেশের ৪২৫টি আসনের সদস্যদের নির্বাচনের জন্য উত্তরপ্রদেশ বিধানসভার নির্বাচন অনুষ্ঠিত হয়। জনতা পার্টি সংখ্যাগরিষ্ঠ আসন জিতেছিল এবং রাম নরেশ যাদব উত্তরপ্রদেশের মুখ্যমন্ত্রী নিযুক্ত হন। ভারতের সীমানা নির্ধারণ কমিশনের সুপারিশ অনুসারে নির্বাচনী এলাকার সংখ্যা ৪২৫ নির্ধারণ করা হয়েছিল।

## পটভূমি
উত্তরপ্রদেশ বিধানসভার পূর্ববর্তী নির্বাচন ১৯৭৪ সালের ফেব্রুয়ারিতে অনুষ্ঠিত হয়েছিল। এই নির্বাচনে ভারতীয় জাতীয় কংগ্রেস সংখ্যাগরিষ্ঠতা অর্জন করে এবং হেমবতী নন্দন বহুগুণার নেতৃত্বে সরকার গঠন করে। ১৯৭৫ সালে প্রধানমন্ত্রী ইন্দিরা গান্ধী বহুগুণাকে পদত্যাগ করতে বাধ্য করেন এবং এনডি তিওয়ারিকে তার স্থলাভিষিক্ত করা হয়।

১৯৭৯ সালের প্রথম দিকে বিধানসভার মেয়াদ পাঁচ বছর পূর্ণ হতো। ১৯৭৬ সালে জরুরি অবস্থার সময় পাস হওয়া ভারতীয় সংবিধানের ৪২তম সংশোধনীর মাধ্যমে এই মেয়াদ ছয় বছর পর্যন্ত বাড়ানো হয়।

১৯৭৭ সালের ভারতীয় সাধারণ নির্বাচনে জনতা পার্টি ক্ষমতায় আসার পর, নতুন সরকার ভারতীয় জাতীয় কংগ্রেস পরিচালিত রাজ্য সরকারগুলি ভেঙে দেয় এবং এই রাজ্যগুলোতে নতুন নির্বাচন ঘোষণা করে।

## ফলাফল

## তথ্যসূত্র

বিষয়শ্রেণী:উত্তরপ্রদেশ বিধানসভা নির্বাচন
বিষয়শ্রেণী:১৯৭৭-এ ভারতে রাজ্য বিধানসভা নির্বাচন
আজারবাইজান জাতীয় অলিম্পিক কমিটি

**আজারবাইজান জাতীয় অলিম্পিক কমিটি** (; এছাড়াও সংক্ষেপে আইওসি কোড **এজেডই** দ্বারা পরিচিত) হলো আজারবাইজানের জাতীয় অলিম্পিক কমিটি। এই সংস্থাটির ১৯৯২ সালে প্রতিষ্ঠিত হয়েছে; প্রতিষ্ঠার ১ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর আজারবাইজানের বাকুতে অবস্থিত।

বর্তমানে আজারবাইজান জাতীয় অলিম্পিক কমিটির সভাপতির দায়িত্ব পালন করছেন ইলহাম আলিয়েভ, যিনি ১৯৯৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আজের আলিয়েভ।

## ইতিহাস
১৯৯২ সালে আজারবাইজানের বহু-ক্রীড়ার সর্বোচ্চ সংস্থা হিসেবে আজারবাইজান জাতীয় অলিম্পিক কমিটি প্রতিষ্ঠিত হয়েছে। ইউরি মামাদভ এই সংস্থার প্রথম সভাপতির দায়িত্ব পালন করেছেন, যিনি ১৯৯২ হতে ১৯৯২ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় চার বছর পর আজারবাইজান ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে আজারবাইজান

## তথ্যসূত্র

## বহিঃসংযোগ
*  
* এএনওসিতে আজারবাইজান জাতীয় অলিম্পিক কমিটি 
* অলিম্পিডিয়ায় আজারবাইজান জাতীয় অলিম্পিক কমিটি 
* অলিম্পিক.কমে আজারবাইজান জাতীয় অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে আজারবাইজান
বিষয়শ্রেণী:আজারবাইজানের ক্রীড়া পরিচালনা পরিষদ
বিষয়শ্রেণী:১৯৯২-এ আজারবাইজানে প্রতিষ্ঠিত
বিষয়শ্রেণী:১৯৯২-এ প্রতিষ্ঠিত ক্রীড়া সংস্থা
বাব আল-কুসাইয়্যাবাহ

থাম্ব|বাব আল-কুসাইয়্যাবাহ
**বাব আল-কুসাইয়্যাবাহ** (, **) হল মারাকেশ, মরক্কো-এর একটি নগরদ্বার। বাব আল-কুসাইয়্যাবাহ এবং আরও একটি বিখ্যাত দরজা বাব আগনাউ শহরের দক্ষিণে অবস্থিত রাজকীয় কাসবার প্রবেশদ্বার হিসেবে ব্যবহৃত হত। এই এলাকা ইউনেস্কো ঘোষিত একটি বিশ্ব ঐতিহ্যবাহী স্থান।

## ঐতিহাসিক পটভূমি
*আল-কুসাইয়্যাবাহ* শব্দটি বার্বার ভাষায় মারাকেশের কাসবা অঞ্চলের প্রতি ইঙ্গিত করে, যেখানে এই দরজাটি অবস্থিত। 'কাসবা' অর্থ 'দুর্গ' বা 'কেল্লা', এবং 'আল-কুসাইয়্যাবাহ' (বা 'কুসাইবা') অর্থ 'ছোট কেল্লা' বা 'ছোট দুর্গ'।

মারাকেশের কাসবা আলমোহাদ সুলতান ইয়াকুব আল-মানসুর দ্বারা নির্মিত হয়। এখানে রয়েছে এল মানসুরিয়া মসজিদ, এল বাদি প্রাসাদ এবং সাদিয়ান সমাধি। বাব আল-কুসাইয়্যাবাহ ছিল আরও একটি ছোট কাসবার (*আল-কুসাইয়্যাবাহ* বা *কুসাইবা*) প্রবেশদ্বার, যা মূল কাসবার দক্ষিণ-পশ্চিম কোণে যুক্ত ছিল। এর উদ্দেশ্য ছিল রাজপ্রাসাদের প্রবেশমুখে অবস্থিত বৃহৎ খোলা চত্বর গ্র্যান্ড মেশোয়ার এবং ডার্ব চতৌকা পাড়ার পশ্চিম দিককে রক্ষা করা।

এর সুনির্দিষ্ট নির্মাণকাল অজানা। এটি ১৯শ শতকের শুরুতে বিদ্যমান ছিল এবং সম্ভবত ১৮শ শতকে সুলতান মুহাম্মদ ইবনে আবদাল্লাহ-এর শাসনামলে নির্মিত হয়েছিল। তবে এটি মূল আলমোহাদ কাসবার অংশ ছিল না বলে ধারণা করা হয়।

## তথ্যসূত্র

## বহিঃসংযোগ

* ম্যাভেরিকহকসলির বাব আল-কুসাইয়্যাবাহর ছবি :

বিষয়শ্রেণী:বার্বা‌র স্থাপত্য
বিষয়শ্রেণী:১২শ শতাব্দীতে সম্পন্ন ভবন ও স্থাপনা
বাব আদ-দেব্বাঘ

**বাব আদ-দেব্বাঘ** বা **বাব দেব্বাঘ** () হল মারাকেশ শহরের পুরাতন প্রাচীরঘেরা এলাকা, যা মেদিনার পূর্বদিকে অবস্থিত প্রধান নগরদ্বারগুলোর একটি।

## বর্ণনা
এই দরজাটি মেদিনার পূর্ব পাশে অবস্থিত দুটি দরজার মধ্যে উত্তরদিকে অবস্থিত। এটি আনুমানিক ১১২৬ খ্রিস্টাব্দে নির্মিত হয়েছিল, যখন আলমোরাভিদ আমির আলি ইবন ইউসুফ শহরের প্রথম প্রাচীর নির্মাণ করেন।

"দেব্বাঘ" অর্থ ট্যানার বা চর্মকার। "বাব আদ-দেব্বাঘ" নামটি এসেছে এই এলাকায় অবস্থিত চামড়া ট্যানারির কারণে, যা আলমোরাভিদ যুগ থেকেই এখানে রয়েছে।

মারাকেশ শহরের সব দরজার মধ্যে এই দরজার গঠন সবচেয়ে জটিল। এর প্রবেশপথ পাঁচবার বাঁক খেয়েছে, প্রায় 'S' আকৃতির পথে। এই পথে দুটি খোলা চত্বর আছে এবং ছাদে একটি কক্ষ রয়েছে। দরজার দক্ষিণ-পূর্ব কোণে একটি সিঁড়ি রয়েছে, যা ছাদে ওঠার সুযোগ দেয়।

গবেষকদের ধারণা অনুযায়ী, দরজার মধ্যবর্তী অংশটি (ভল্টেড কক্ষ) মূল আলমোরাভিদ যুগের, আর ভিতরের ও বাইরের খোলা চত্বরগুলো আলমোহাদ আমলে পরবর্তীতে যুক্ত হয়েছিল। মূলত এই দরজায় একটি "সরল" বাঁকানো প্রবেশপথ ছিল, যেখানে কেবল একবার ৯০ ডিগ্রির বাঁক ছিল।
চিত্র:Bab_Debbagh_plan.png|বর্তমান দরজার মেঝের নকশা (হালকা ধূসর অংশগুলো ছাদযুক্ত এলাকা নির্দেশ করে)
চিত্র:Bab_Debbagh_plan_(hypothesized_original).png|দরজার সম্ভাব্য মূল নকশা
চিত্র:Bab_Debbagh_exterior.jpg|দরজার বাইরের (পূর্ব) প্রবেশপথ
চিত্র:Bab_debbagh_DSCF1421.jpg|প্রথম (পূর্বদিকের) খোলা চত্বর, অভ্যন্তরের একটি দরজাসহ
চিত্র:Bab_Debbagh_interior.jpg|দরজার ভিতরের বাঁকানো পথ
চিত্র:Bab_debbagh_DSCF1418.jpg|দরজার অভ্যন্তরের (পশ্চিম) প্রবেশপথ


## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ইয়াইশ ইবনে ইব্রাহিম আল-উমাওয়ি

**আবু আবদুল্লাহ ইয়াইশ ইবনে ইব্রাহিম ইবনে ইউসুফ ইবনে সিমাক আল-আন্দালুসি আল-উমাওয়ি** () ছিলেন ১৫শ শতাব্দীর একজন স্প্যানিশ-আরব গণিতবিদ।

## জীবনী
তিনি আনুমানিক ১৪০০ সালে আল-আন্দালুসে জন্মগ্রহণ করেন। ১৪৮৯ সালে দামেস্ক, মামলুক সুলতানাতে আবু আবদুল্লাহ ইয়াইশ ইবনে ইব্রাহিম ইবনে ইউসুফ ইবনে সিমাক আল-আন্দালুসি আল-উমাওয়ি মৃত্যুবরণ করেন।

## কর্মসমূহ

* *মারাসিম আল-ইনতিসাব ফি ইলম আল-হিসাব* (*Marasim al-intisab fi 'ilm al-hisab*) – গণিতের নিয়ম ও পদ্ধতি নিয়ে একটি গ্রন্থ। এই বইটির প্রথম রচনাকাল ১৩৭৩ সাল, যা লেখকের জন্মতারিখ নিয়ে সংশয় সৃষ্টি করে।
* *রাফ' আল-ইশকাল ফি মা'রিফাত আল-আশকাল* (*Raf' al-ishkal fi ma'rifat al-ashkal*) – পরিমাপ বিষয়ক একটি গ্রন্থ।

## তথ্যসূত্র

## গ্রন্থপঞ্জি

* 
* আহমদ সালিম সাইদান (সম্পাদিত), ইয়াইশ ইবনে ইব্রাহিম আল-উময়ি, *গণিতের নিয়ম ও পদ্ধতি* (আলেপ্পো, ১৯৮১)।

## বহিঃসংযোগ

* 

বিষয়শ্রেণী:১৪শ শতাব্দীর গণিতবিদ
বিষয়শ্রেণী:১৫শ শতাব্দীর আরব ব্যক্তি
বিষয়শ্রেণী:১৪৮৯-এ মৃত্যু
বিষয়শ্রেণী:১৪০০-এর দশকে জন্ম
আবু সুলায়ম ফারাজ আল-খাদিম আল-তুর্কি

**আবু সুলাইম ফারাজ আল-খাদিম আত-তুর্কি** (যিনি মাঝে মাঝে ভুলবশত **ফারাজ ইবনে সুলাইম** নামে পরিচিত) ছিলেন একজন আব্বাসীয় দরবারি কর্মকর্তা।

৭৮৭ সালে খলিফা হারুন অর রশিদ (শাসনকাল: ৭৮৬–৮০৯) বাইজেন্টাইনের সীমান্তবর্তী অঞ্চল (সিলিসিয়া এবং উত্তর মেসোপটেমিয়ার অংশ) নিয়ে একটি নতুন প্রদেশ গঠন করেন। এই উদ্যোগের অংশ হিসেবে তিনি ফারাজকে তারসুস শহর পুনর্নির্মাণ ও পুনর্বাসনের দায়িত্ব দেন। ফারাজ প্রথমে খোরাসান থেকে ৩,০০০ সৈন্য সেখানে পাঠান, এরপর সিরিয়ার আল-মাসিসা ও আন্তিওক অঞ্চল থেকে এক হাজার করে সৈন্য পাঠানো হয়। সৈন্যরা ৭৮৮ সালের জুনে শহরের বাইরে শিবির স্থাপন করে এবং শহরের প্রাচীর পুনর্নির্মাণ ও একটি মসজিদ নির্মাণ শেষ না হওয়া পর্যন্ত সেখানে অবস্থান করে।

আল-মাসউদীর বর্ণনা অনুযায়ী এসবের পাশাপাশি তিনি হারুনের শাসনামলে ৮০৫ সালে লামোস নদীর তীরে প্রথম বন্দি বিনিময় তত্ত্বাবধান করেন। ফারাজ স্পষ্টতই বাইজেন্টাইন সীমান্তে গুরুত্বপূর্ণ ভূমিকা পালন করেছিলেন। হারুনের শাসনামলের শেষদিকে তাকে ঐ অঞ্চলের যাকাত সংগ্রাহক হিসেবে উল্লেখ করা হয়েছে। এছাড়াও তিনি সেখানে সাইহান নদীর পাশে একটি প্রাসাদ পুনঃস্থাপন করেন এবং আন্তিওকে একটি বাড়ির মালিক ছিলেন।

৮১৯ সালে তিনি ইব্রাহিম ইবনে আল-মাহদি নামে এক প্রতিদাবিদার খলিফাকে আল-মামুন (শাসনকাল: ৮১৩–৮৩৩) এর দরবারে নিয়ে যান, যা উল্লেখ করা হয়েছে।

## তথ্যসূত্র

## সূত্র

* 
* 
* 
* 

বিষয়শ্রেণী:আরব-বাইজেন্টাইন যুদ্ধের আব্বাসীয় ব্যক্তি
বিষয়শ্রেণী:৯ম শতাব্দীর আব্বাসীয় খিলাফতের ব্যক্তি
বিষয়শ্রেণী:৮ম শতাব্দীর আব্বাসীয় খিলাফতের ব্যক্তি
বিষয়শ্রেণী:আব্বাসীয় খিলাফতের রাজসভাসদ
ইব্রাহিম ইবনে আহমদ

**ইব্রাহিম ইবনে আহমদ** (মৃত্যু: দশম শতাব্দী) ৯৪৭ সালে সামানীদের আমির ছিলেন। তিনি  আহমদ সামানীর পুত্র ছিলেন।

ইব্রাহিমের দ্বিতীয় নাসর নামে এক ভাই ছিল। তার ভাই ৯১৪ সালে আহমদের স্থলাভিষিক্ত হয়ে সামানিদের শাসক হন। ৯৪৩ সালে নাসরের পুত্র প্রথম নূহ তার স্থলাভিষিক্ত হন। এই সময়ে ইব্রাহিম ইরাকের হামদানী দরবারে বসবাস করতেন। ৯৪৫ সালে প্রথম নূহ খোরাসানের কঠোর শাসনের অভিযোগ শুনে মুহতাজিদ আবু আলি ছাগানীকে খোরাসানের গভর্নর পদ থেকে বরখাস্ত করেন। তার জায়গায় তুর্কি সিমজুরিদ ইব্রাহিম ইবনে সিমজুরকে নিয়োগ দেন। আবু আলী তার বরখাস্ত মেনে নিতে অস্বীকৃতি জানান এবং বিদ্রোহ করেন। এরপর তিনি ইব্রাহিমকে ইরাক থেকে ডেকে আনেন। ইব্রাহিম প্রথমে তিকরিত, তারপর হামাদান ভ্রমণ করেন এবং তারপর সামানিদের রাজধানী বুখারায় পৌঁছান। ৯৪৭ সালে আবু আলির সাহায্যে তিনি বুখারা দখল করে নিজেকে সামানিদ শাসক ঘোষণা করেন।

ইব্রাহিম এবং আবু 'আলীর বিদ্রোহ দ্রুত সামানি রাজ্য জুড়ে ছড়িয়ে পড়ে। এমনকি এ বিদ্রোহ জিবালের রায় এলাকাতেও পৌঁছে যায়। আব্বাসীয় খলিফা ইব্রাহিমের শাসনকে শীঘ্রই স্বীকৃতি দেন। কিন্তু বুখারার মানুষ তাকে পছন্দ করত না। নুহ দ্রুত বুখারা পুনরুদ্ধার করেন এবং ইব্রাহিম ও তার দুই ভাইকে অন্ধ করে দেন। এরপর ইব্রাহিমের কী হয়েছিল তা জানা যায়নি।

## গ্রন্থপঞ্জি

* 
* 

বিষয়শ্রেণী:১০ম শতাব্দীতে জন্ম
বিষয়শ্রেণী:১০ম শতাব্দীর এশিয়ার রাজশাসক
বিষয়শ্রেণী:১০ম শতাব্দীতে মৃত্যু
ইবনে আল-কাত্তা' আল-সিকিলি

**আবু আল-কাসিম আলী ইবনে জাফর ইবনে আলী ইবনে মুহাম্মদ আস-সা'দী** () (আনুমানিক ৪৩৩–৫১৫ হিজরি; আনুমানিক খ্রিস্টাব্দ ১০৪১–১১২১) ছিলেন একজন বিখ্যাত আরব ভাষাবিদ, শব্দকোষবিদ ও সংকলনকারক। তিনি সংক্ষেপে **ইবন আল-কাত্তাআ আস-সিকিল্লি** () নামে পরিচিত। তাঁর কাজ আরবি ভাষার সিসিলিয় কবিতা সংরক্ষণের অন্যতম গুরুত্বপূর্ণ উৎস হিসেবে বিবেচিত হয়।

## জীবনী
ইবন আল-কাত্তাআ আনুমানিক ১০ অক্টোবর, ১০৪১ খ্রিস্টাব্দে (১০ সফর, ৪৩৩ হিজরি) সিসিলি দ্বীপে জন্মগ্রহণ করেন। সেই সময় দ্বীপটি কালবিডদের শাসনাধীনে ছিল। তিনি ইফ্রিকিয়ার (বর্তমান পূর্ব মাঘরেব) নবম শতকের আঘলাবি শাসকদের বংশধর ছিলেন। এই রাজবংশই ৮২৭ সালে বাইজেন্টাইন সাম্রাজ্য থেকে সিসিলি দ্বীপ দখল করে নেয়।

ইবন আল-কাত্তাআ এক শিক্ষিত ও সম্ভ্রান্ত পরিবারে জন্মগ্রহণ করেন। তাঁর পিতা, দাদা ও পরদাদা সাহিত্য ও জ্ঞানের জন্য বিখ্যাত ছিলেন। তিনি সিসিলিতে স্থানীয় অনেক আলেমদের অধীনে পড়াশোনা করেন এবং ১৭০ জন সিসিলিয় আরবি কবির রচনার উপর একটি বিশ্বকোষ সংকলন করেন, যার নাম *আল-দুররাহ আল-খাতিরাহ ফি শু아রা আল-জাযিরাহ* (; *দ্য প্রেশিয়াস পার্ল অন দ্য পয়েটস অব দ্য আইল্যান্ড*)।

## তথ্যসূত্র

বিষয়শ্রেণী:১২শ শতাব্দীর আরব ব্যক্তি
বিষয়শ্রেণী:১১শ শতাব্দীর আরব ব্যক্তি
বিষয়শ্রেণী:১১২১-এ মৃত্যু
বিষয়শ্রেণী:১০৪০-এর দশকে জন্ম
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:১১শ শতাব্দীর অভিধান লেখক
নূহ ইবনে আসাদ

**নূহ ইবনে আসাদ** (نوح بن اسد; মৃত্যু ৮৪১/৮৪২)  সমরকন্দের একজন সামানী শাসক ছিলেন।  তিনি আসাদের পুত্র ছিলেন।

৮১৯ সালে বিদ্রোহী রাফি ইবনে লাইসের বিরুদ্ধে সমর্থনের পুরস্কার হিসেবে খলিফা আল-মামুনের খোরাসানের গভর্নর গাসসান ইবনে আব্বাদ নূহকে সমরকন্দ শহরের উপর কর্তৃত্ব প্রদান করেন। ৮৩৯/৮৪০ সালে নূহ ইসফিজাব দখল করেন এবং সামানি রাজ্যের সীমান্তের কাছে বসবাসকারী যাযাবর পৌত্তলিক তুর্কিদের হাত থেকে শহরকে রক্ষা করার জন্য এর চারপাশে একটি প্রাচীর নির্মাণ করেন। তিনি ৮৪১ বা ৮৪২ সালে মৃত্যু পর্যন্ত সমরকন্দ শাসন করেন। তার মৃত্যুর পর খুরাসানের গভর্নর আব্দাল্লাহ নুহের দুই ভাই, ইয়াহিয়া এবং আহমাদকে সমরকন্দের যৌথ শাসক নিয়োগ করেন।

## সূত্র

* 

বিষয়শ্রেণী:৯ম শতাব্দীর ইরানি ব্যক্তি
বিষয়শ্রেণী:জন্মের সাল অজানা
বিষয়শ্রেণী:সমরকন্দের ব্যক্তি
বিষয়শ্রেণী:৯ম শতাব্দীর এশিয়ার রাজশাসক
বিষয়শ্রেণী:৮৪০-এর দশকে মৃত্যু
ইসমাইল মুনতাসির

**ইসমাইল** (উপাধি **মুনতাসির**, "বিজয়ী") (মৃত্যু: জানুয়ারী ১০০৫)  ট্রান্সঅক্সিয়ানা এবং পূর্ব ইরানে (১০০০-১০০৫) সামানি রাজ্য পুনরুদ্ধার করার চেষ্টা করেছিলেন। তিনি দ্বিতীয় নূহের পুত্র ছিলেন।

## জীবনী
ডান|থাম্ব|300x300পিক্সেল|ইসমাইল মুনতাসিরের যুদ্ধ করার একটি শিল্পকর্ম
সামানি রাজ্যের শেষ দুই শাসক ইসমাঈলের বড় ভাই ছিল। ৯৯৯ সালে দ্বিতীয় মনসুর এবং দ্বিতীয় আবদুল-মালেক উভয়কেই ক্ষমতা থেকে অপসারণ করা হয়। কারাখানিদের আক্রমণের ফলে আবদুল-মালেকের ক্ষমতা থেকে পতন ঘটে। কারাখনিদরা বুখারা দখল করে সামানি রাজ্যের পতন ঘটায়। এর কিছু সময় পরে ইসমাইল কারাখানিদ কারাগার থেকে খোয়ারাজমে পালিয়ে যান। সেখানে তিনি সমর্থন লাভ করেন। কারাখানিদের বোখারা থেকে তাড়িয়ে দিয়ে তিনি সমরকন্দে চলে যান এবং দখল করেন। কিন্তু শত্রুপক্ষ কারাখনিদের বড় সেনাবাহিনী এগিয়ে আসায় তিনি সব কিছু ত্যাগ করে খুরাসানে পালিয়ে যান। খুরাসান তখন গজনীর ভাই নাসরের মাহমুদের অধীনে গজনভিদের দ্বারা নিয়ন্ত্রিত ছিল। ইসমাইল প্রাদেশিক রাজধানী নিশাপুর দখল করেন। নসরকে তাড়িয়ে দেন। তবে মাহমুদের সেনাবাহিনী এই অঞ্চলে প্রবেশ করে এবং ইসমাইল আবার পালিয়ে যাওয়ার সিদ্ধান্ত নেন।

১০০৩ সালে ইসমাইল ট্রান্সক্সিয়ানায় ফিরে আসেন। সেখানে তিনি জারাফশান নদী উপত্যকার ওঘুজ তুর্কিদের কাছ থেকে সাহায্যের জন্য অনুরোধ করেন এবং তাদের কাছ থেকে সহায়তা পান। তারা বেশ কয়েকটি যুদ্ধে কারাখানিদের পরাজিত করেছিল। এমনকি কারাখানিদের নেতা নাসর খানও সেই যুদ্ধে ছিলেন। তবে বিভিন্ন কারণে ইসমাইলের মনে হয়েছিল তাকে পুনরুদ্ধার করার জন্য তিনি ওঘুজের উপর নির্ভর করতে পারবেন না। তাই তিনি খুরাসানে ফিরে যান। তিনি সামানি রাজ্য পুনরুদ্ধারের অভিযানের জন্য মাহমুদকে গজনীর সমর্থন আদায়ের চেষ্টা করেছিলেন, কিন্তু ব্যর্থ হন। কিছু সময় পরে তিনি জারাফশান উপত্যকায় ফিরে আসেন। সেখানে তিনি ওঘুজ এবং অন্যান্যদের সমর্থন অর্জন করেন। ১০০৪ সালের মে মাসে একটি কারাখানি সেনাবাহিনী পরাজিত হয়। কিন্তু পরবর্তীকালে আরেকটি যুদ্ধের সময় ওঘুজরা ইসমাইলকে ত্যাগ করলে তার সেনাবাহিনী ভেঙে পড়ে।

আবারও খুরাসানে পালিয়ে গিয়ে ইসমাঈল ১০০৪ সালের শেষের দিকে ট্রান্সঅক্সিয়ানায় পুনরায় প্রবেশের চেষ্টা করেন। কারাখানিদরা এটি বন্ধ করে দেয় এবং ইসমাইল অল্পের জন্য বেচে যান। এর পর তিনি মার্ভের কাছে একটি আরব উপজাতির কাছে আশ্রয় কামনা করেন। তবে তাদের সর্দার ১০০৫ সালে ইসমাইলকে হত্যা করে। এই হত্যার মধ্য দিয়ে সামানীয় সাম্রাজ্য পুনর্গঠনের সবশেষ প্রচেষ্টারও সমাপ্তি ঘটে। তার পরিবারের বংশধররা ট্রান্সক্সিয়ানায় সুনামের সাথে বসবাস করলেও তাদের ক্ষমতা আর ফিরে আসেনি।

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:১১শ শতাব্দীর এশিয়ার রাজশাসক
বিষয়শ্রেণী:১০০৫-এ মৃত্যু
বিষয়শ্রেণী:সামানি সাম্রাজ্য
ঈসা ইবনে তালহা আল-তাইমি

**ঈসা ইবনে তালহা আল-তাইমি** (   ) মদিনার কুরাইশদের একজন উল্লেখযোগ্য ব্যক্তি ছিলেন। প্রাথমিক ইসলামী ইতিহাসবিদদের মতে তিনি একজন হাদিস বর্ণনাকারী তাবেয়ী হিসেবে পরিচিত।

## পরিবার, জীবন এবং কাজ
ঈসা  কুরাইশ গোত্রের বনু তাইম গোত্রের মুহাম্মদের একজন বিশিষ্ট সাহাবী তালহা ইবনে উবায়দাল্লাহর পুত্র ছিলেন। তার পিতা আশারা মুবাশশিরা তথা দশজন খুশির সন্ধানপ্রাপ্তদের মধ্যে একজন ছিলেন। তাদেরকে নবি এক সভায় জান্নাতের সুসংবাদ দিয়েছিলেন। ঈসার মা ছিলেন সু'দা বিনতে আওফ ইবনে খারিজা ইবনে সিনান। খারিজ বনু মুররা গোত্রের একজন বিশিষ্ট নেতা এবং ইসলাম-পূর্ব যুগে উত্তর-মধ্য আরবের গাতাফান গোত্রের মধ্যে শান্তি স্থাপনকারী হিসেবে পরিচিত ছিলেন।  ঈসার পরিবার মদিনার প্রাথমিক ইসলামী অভিজাতদের অংশ ছিল।  মদিনা ৬২০-এর দশক থেকে ৬৫৬ সাল পর্যন্ত মুসলিম রাষ্ট্রের কেন্দ্র ছিল এবং পরবর্তীতে খিলাফতের ধর্মীয় ও সাংস্কৃতিক কেন্দ্র হিসেবে সুনাম বজায় রাখে।

ঈসা উমাইয়া খলিফা প্রথম মুয়াবিয়া (  ) দামেস্কে প্রেরিত মদীনার বিশিষ্ট ব্যক্তিদের একটি প্রতিনিধি দলের সদস্য ছিলেন। মুআবিয়ার সাথে তার সাক্ষাত থেকে প্রাথমিক ইসলামী সূত্রে বেশ কিছু তথ্য পাওয়া যায়। এরপর উমাইয়া খলিফা আব্দুল মালিক (  ) এর রাজত্বকাল পর্যন্ত ঈসার আর কোন খবর পাওয়া যায়নি। পরে খলিফা আব্দুল মালিকের (৬৮৫-৭০৫) সময়ে তিনি মদিনার আরেকটি দলের সাথে তাদের গভর্নর আল-হাজ্জাজ ইবনে ইউসুফকে বরখাস্ত করার অনুরোধ করেন। আব্দুল মালিক তাদের অনুরোধ গ্রহণ করেন।

হাফিজ যাহাবী বলেছেন: "তিনি জ্ঞানী, সম্ভ্রান্ত এবং বিশ্বস্ত আলেম ছিলেন"। জামালুদ্দিন মিজ্জি বলেছেন: "তিনি কুরায়শদের মধ্যে একজন জ্ঞানী ও বিচক্ষণ ব্যক্তি ছিলেন।" ইবনু সা'দ তাকে মদীনার প্রথম শ্রেণির ব্যক্তিত্ব হিসেবে উল্লেখ করেছেন এবং বলেছেন: "তিনি বিশ্বস্ত ছিলেন এবং প্রচুর হাদিস বর্ণনা করতেন।" মুহাম্মাদ বিন ইসমাঈল বুখারীও তার তারিখুল কাবির বইয়ে একই কথা উল্লেখ করেছেন এবং তারিখুস সাগির বইয়ে তাকে দ্বিতীয় স্তরের হাদিস বর্ণনাকারী হিসেবে উল্লেখ করেছেন।

কুরাইশদের বনু আসাদ বংশের স্ত্রী উম্মে ঈসা বিনতে আইয়াদের গর্ভে ঈসার একই নামের একটি পুত্র সন্তান জন্মগ্রহণ করে। তার আরেক ছেলে মুহাম্মদ আব্বাসীয় খলিফা আল-মানসুরের (৭৫৪-৭৭৫) দরবারি ও প্রশংসাকারী ছিলেন। মুহাম্মদের ছেলে মুহাম্মদ (ইব্রাহিম ইবনে মুহাম্মদ ইবনে তালহার মেয়ের সাথে বিবাহিত) একই ভূমিকায় কাজ করেন।  মুহাম্মদের কন্যা ফাতিমা আল-মনসুরকে বিয়ে করেছিলেন এবং তার তিন পুত্র ছিল, সুলায়মান, ইয়াকুব এবং ঈসা। সুলায়মান আব্বাসীয় খলিফা হারুন আল-রশিদের অধীনে বেশ কয়েকটি গুরুত্বপূর্ণ পদে দায়িত্ব পালন করেছিলেন।

## তথ্যসূত্র

## গ্রন্থপঞ্জি

* 

বিষয়শ্রেণী:মদিনার ব্যক্তি
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:হাদিস বর্ণনাকারী তাবেয়ী
দারুল বারাকাত মসজিদ

**দারুল বারাকাত** (*"বরকতের আবাসস্থল"*) একটি বৃহৎ মসজিদ। এটি বর্ডেসলি, বার্মিংহাম, ইংল্যান্ডে অবস্থিত। এটি ২০০৪ সালে নির্মিত হয় এবং এতে ১০০০ জন নামাজ আদায় করতে পারে। পাশাপাশি সংযুক্ত কক্ষগুলোতে আরও ১০০০ জন নামাজ আদায় করতে পারে।

## ইতিহাস
যেখানে মসজিদটি দাঁড়িয়ে আছে, সেই স্থানটি ১৮৮৯ সালে একটি বালিকা প্রাথমিক বিদ্যালয় হিসেবে ব্যবহৃত হতো এবং ১৯৭০-এর দশকে এটি পরিত্যক্ত হয়ে পড়ে। ১৯৯৬ সালে আহমদীয়া মুসলিম সম্প্রদায় এই স্থানটি £২০০ টাকায় ক্রয় করে এবং ২০০৪ সালে মির্জা মাসরুর আহমদ এটি উদ্বোধন করেন।

## আরও দেখুন
* ইংল্যান্ডে ইসলাম
* যুক্তরাজ্যে আহমদীয়া
* যুক্তরাজ্যের মসজিদের তালিকা

## তথ্যসূত্র

বিষয়শ্রেণী:২০০৪-এ প্রতিষ্ঠান
বিষয়শ্রেণী:যুক্তরাজ্যে আহমদীয়া মসজিদ
বিষয়শ্রেণী:বার্মিংহাম, ওয়েস্ট মিডল্যান্ডসের মসজিদ
বিষয়শ্রেণী:২০০৪-এ সম্পন্ন মসজিদ
ফাতিমা বিনতে মুহাম্মাদ আল-তাইমি

**ফাতিমাহ বিনতে মুহাম্মাদ আল-তাইমি** (    ) আব্বাসীয় খলিফা আল-মনসুরের তৃতীয় প্রভাবশালী স্ত্রী ছিলেন। তিনি বিখ্যাত রাজপুত্র সুলায়মানের মা ছিলেন।

## জীবনী
ফাতিমা কুরাইশদের বনু তাইম গোত্রের সদস্য ছিলেন। তিনি 'ফাতিমা আল-তালহী' নামেও পরিচিত ছিলেন। খলিফা আল-মনসুরের সাথে বিবাহের আগে তার স্বামী আরওয়াকে বিয়ে করেছিলেন।

আল-মানসুরের প্রথম স্ত্রী আরওয়া (উম্ম মুসা নামে পরিচিত) হিময়ার রাজাদের বংশধর ছিলেন।  তার দুই পুত্র ছিল, মুহাম্মদ (ভবিষ্যৎ খলিফা আল-মাহদী ) এবং জা'ফর।  তাদের বিবাহ-পূর্ব চুক্তি অনুসারে, আরওয়া জীবিত থাকাকালীন আল-মনসুরের আব্বাসীয় হারেমে অন্য স্ত্রী গ্রহণ এবং উপপত্নী রাখার কোনও অধিকার ছিল না। আল-মানসুর এই চুক্তি ভাঙার চেষ্টা করলেও আরওয়া বিচারকদের মাধ্যমে তা বন্ধ করেন। আরওয়া ৭৬৪ সালে মারা যান।  তার মৃত্যুর পর আল-মনসুর হাম্মাদাহ এবং ফাতিমাকে বিয়ে করেন।

ফাতিমা আল-মনসুরের তৃতীয় স্ত্রী হন। তার পিতা মুহাম্মদ, ইসলামী নবী মুহাম্মদের একজন বিশিষ্ট সাহাবী তালহা ইবনে উবায়দাল্লাহর বংশধর ছিলেন। ফাতিমার তিন ছেলের নাম:, সুলায়মান,   ঈসা এবং ইয়াকুব। 

ফাতিমা তার জীবনের বেশিরভাগ সময় খলিফার প্রাসাদে কাটান। আরওয়ার পর তিনি আল-মানসুরের সবচেয়ে প্রভাবশালী স্ত্রী হন। তার ছেলেরা উত্তরাধিকারী হননি কারণ আল-মানসুর তার বড় ছেলেদের উত্তরাধিকারী করে গিয়েছিলেন। তবে ফাতিমার ছেলেরা খিলাফতের গুরুত্বপূর্ণ কর্মকর্তা হয়েছিলেন।

## পরিবার
ফাতিমা আব্বাসীয় খিলাফতের  শাসক পরিবারের বেশ কয়েকজন সদস্যের সাথে আত্মীয় ছিলেন।

## তথ্যসূত্র

## সূত্র

* অ্যাবট, নাবিয়া (১৯৪৬)। বাগদাদের দুই রানী: হারুন আল রশিদের মা এবং স্ত্রী। শিকাগো বিশ্ববিদ্যালয় প্রেস। পৃষ্ঠা।&nbsp;১৫-১৬
* 
* 
* আল-তাবারি; হিউ কেনেডি (১৯৯০)। আল-তাবারির ইতিহাস, খণ্ড। ২৯: আল-মনসুর এবং আল-মাহদী ৭৬৩-৭৮৬ খ্রি. এইচ. ১৪৬–১৬৯। নিয়ার ইস্টার্ন স্টাডিজে SUNY সিরিজ। স্টেট ইউনিভার্সিটি অফ নিউ ইয়র্ক প্রেস। পৃষ্ঠা।&nbsp;১৪৮–৪৯।

বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:আরব রাজকুমারী
বিষয়শ্রেণী:৮ম শতাব্দীর আব্বাসীয় খিলাফতের ব্যক্তি
বিষয়শ্রেণী:৮ম শতাব্দীর আব্বাসীয় খিলাফতের নারী
বিষয়শ্রেণী:৮ম শতাব্দীতে মৃত্যু
বিষয়শ্রেণী:৮ম শতাব্দীতে জন্ম
আব্দুল মাজিদ ইবনে আবদুন

**আব্দ আল-মাজিদ ইবনে আব্দুন**, পূর্ণ নাম **আবু মুহাম্মদ আব্দ আল-মাজিদ ইবনে আব্দুন আল-ইয়াবুরি** () (আনুমানিক ১০৫০–১১৩৫) ছিলেন আল-আন্দালুসের একজন খ্যাতনামা কবি। তিনি বাদাজোস তাঈফার (বর্তমান এভোরা) শাসক উমর ইবনে মুহাম্মদ আল-মুয়াক্কিল (১০৭৮) এর সচিব ছিলেন। এই শাসক ছিলেন বারবার মিকনাসা আফতাসি রাজবংশের একজন সদস্য। তিনি এভোরায় মৃত্যুবরণ করেছিলেন।

আফতাসিদের পতনের পর যখন আলমোরাভিদরা বাদাজোস দখল করে, তখন তিনি ইউসুফ ইবনে তাশফিন এবং পরে তাঁর পুত্র আলি ইবনে ইউসুফ এর সচিব নিযুক্ত হন। তিনি একটি দিওয়ান রচনা করেন। তাঁর অন্যতম প্রসিদ্ধ কবিতা হলো আফতাসি রাজবংশের পতন নিয়ে লিখিত একটি শোকগাথা, যার নাম *আল-কাসিদাহ আল-বাসসামাহ* বা *আব্দুনিয়্যাহ* নামেও পরিচিত।

আব্দ আল-মালিক ইবনে আব্দুল্লাহ ইবন বদরুন (মৃত্যু ১২১১) ইবনে আব্দুনের কবিতা ও গদ্য রচনার উপর একটি বিশদ ব্যাখ্যামূলক গ্রন্থ লিখেছেন যার নাম *কাপ অব দ্য ফ্লাওয়ার অ্যান্ড শেল অব দ্য পার্ল* (ফুলের পাত্র ও মুক্তার খোলস)। পরবর্তীতে রেইনহার্ট ডোজি এটি ১৮৪৮ সালে অনুবাদ ও সম্পাদনা করেন। উল্লেখ্য, আব্দ আল-মালিক ইবনে আব্দুল্লাহ ইবন বদরুন নিজেও একজন খ্যাতিমান আন্দালুসীয় কবি ছিলেন।

## তথ্যসূত্র ও পাণ্ডুলিপি

* *শারহ কাসিদাত আল-উজির আল-কাতিব ফিল-আদাব ওয়া-আল-মারাতিব লি-আবিআব্দ আল-মাজিদ ইবনে আবদুন*, আবদ আল-মালিক ইবনে আবদুল্লাহ ইবনে বদরুন দ্বারা ; মাহমুদ হাসান শায়বানী; আবদ আল-মাজিদ ইবনে আবদুল্লাহ ইবনে আবদুন, সংস্করণ। : আল-রিয়াদ : এমএইচ আল-শায়বানি, ১৯৯৩।
* আবদ আল-মালিক ইবনে আবদুল্লাহ ইবনে বদরুন, *শারহ কাসিদাত ইবনে আবদুন আল-মারুফাহ বি-আল-বাসমাহ ফিয়াল-তারিখ ওয়া-আল-আদাব*, কায়রো: মাহবাত আল-সাদাহ, ১৯২১/২২
* মারিয়া জোসে রেবোলো আভালোস, *লা কালচারা এন এল রেইনো তাইফা দে বাদাজোজ : ইবনে আবদুন দে ইভোরা (মি. ৫৩০/১১৩৫)*, ডিপার্টমেন্টো ডি পাবলিক্যাসিওনেস দে লা এক্সমা। ডিপুটাসিওন প্রভিন্সিয়াল ডি বাদাজোজ, ১৯৯৭
* হোসে মোহেদানো বার্সেলো, *ইবনে আবদুন ডি এভোরা, সি. ১০৫০-১১৩৫ : breve apresentacão e seleccão dos seus poemas*, Evora : Universidade de Evora, ১৯৮২.

## বহিঃসংযোগ

* জেমস টি. মনরো, *হিস্পানো-আরবি কবিতা: একজন ছাত্র সংকলন*, গর্গিয়াস প্রেস এলএলসি, ২০০৪, পৃষ্ঠা।&nbsp;২২৮–২৪১ https://books.google.com/books?id=3ZzXksIVQuYC&dq=%22abdun%22+aftasid&pg=PA237 (সংগৃহীত ১০-৪-২০১৩)

বিষয়শ্রেণী:১১৩৫-এ মৃত্যু
বিষয়শ্রেণী:১০৫০-এর দশকে জন্ম
বিষয়শ্রেণী:আন্দালুসের কবি
সুলতান ইব্রাহিম ইবনে আদহাম মসজিদ

**সুলতান ইব্রাহিম ইবনে আদহাম মসজিদ** (    ) হল জেরুজালেমের উত্তর-পূর্বে অবস্থিত ফিলিস্তিনি শহরের বেইত হানিনার বৃহত্তম মসজিদ । মসজিদটি একজন মুসলিম ব্যক্তির নামে নামকরণ করা হয়েছে। তিনি এই শহরে বাস করতেন এবং জলপাইজাত পণ্যের সংগ্রাহক হিসেবে কাজ করতেন। মসজিদের সামনের পাথরে খোদাই করা একটি লেখায় লেখা আছে, "এই মসজিদটি হিজরতের পর ৩৩৬ সালে সুওয়াইদ আবুল হামায়েল দ্বারা নির্মিত হয়েছিল"। ১৯৩৮ সালে বেইত হানিনার বাসিন্দারা মসজিদের পরিসর বৃদ্ধি করেন। ১৯৯৩ সালে মসজিদের পাশে একটি  প্রাথমিক বালক বিদ্যালয় নির্মিত হয়েছিল। 

সুলতান ইব্রাহিম ইবনে আদহাম একজন বিখ্যাত সাধক ছিলেন। তিনি রাজমহলের জীবন পরিত্যাগ করে নিজেকে আল্লাহর জন্য উৎসর্গ করেছিলেন। তাকে সিরিয়ার জাবালায় দাফন করা হয়।

## তথ্যসূত্র

## আরও পড়ুন

* শ্যারন, মোশে (1997): *[https://books.google.com/books?id=EPFDU8POrXIC Corpus Inscriptionum Arabicarum Palaestinae]* (সুলতান ইব্রাহিম ইবনে আদহাম মসজিদ: 94 ff.)

বিষয়শ্রেণী:পশ্চিম তীরের মসজিদ
বিষয়শ্রেণী:উইকিউপাত্তে স্থানাঙ্ক আছে
লু'লু' আল-ইয়ায়া

**লুʼলুʼ আল-ইয়া-ইয়া** (যিনি **আল-বাবা** কিংবা **আল-খাদিম** নামেও পরিচিত ছিলেন) ছিলেন আলেপ্পোর সেলজুক সুলতানাতের রিজেন্ট (অভিভাবক শাসক)। তিনি খ্রিঃ ১১১৩ সাল থেকে হিঃ ৫১০ / খ্রিঃ ১১১৭ পর্যন্ত শাসন করেন। তিনি অপ্রাপ্তবয়স্ক সুলতানদের *[[আতাবেগ]]* (পিতৃতুল্য শাসক) ছিলেন। এর আগে তিনি মসুল-এর আতাবেগ আকসুনকুর আল-বুরসুকি-এর একজন নপুংসক দাস ছিলেন।

ইবন আল-আসীর-এর মতে, ১১১৩ সালে সুলতান রিদওয়ান-এর মৃত্যুর পর লুʼলুʼ আলেপ্পোর শাসনভার গ্রহণ করেন, কারণ রিদওয়ানের পুত্র আলপ আর্সলান আল-আখরাস তখন মাত্র ১৬ বছর বয়সী ছিলেন। ১১১৪ সালে আলপ আর্সলানকে তার নিজ প্রাসাদেই তার দাসরা হত্যা করে, যার পেছনে লুʼলুʼর প্ররোচনা ছিল বলে জানা যায়। কারণ আলপ আর্সলান দামেশকের শাসক তুঘতাকিন-এর সহায়তায় স্বশাসনের চেষ্টা করছিলেন। এরপর লুʼলুʼ রিদওয়ানের ছয় বছর বয়সী ছোট ভাই সুলতান শাহ ইবন রিদওয়ান-কে সিংহাসনে বসান এবং রিজেন্ট হিসেবে তার শাসন চালিয়ে যান।

নিজ শাসনকে শক্তিশালী করতে তিনি আলেপ্পোতে প্রথম একটি *[[খানকাহ|খানকাহ্]]* (সুফি দরগা) প্রতিষ্ঠা করেন, যা শিয়া সম্প্রদায়ের মধ্যে প্রবল বিরোধ সৃষ্টি করে। একই সময়ে তিনি *আহদাস* (মিলিশিয়া) বাহিনীর নেতা সাঈদ ইবন বাদির পরিবারের বিরোধিতা করেন, যাদের আলপ আর্সলান কালআত জাʼবার-এ নির্বাসনে পাঠিয়েছিলেন।

১১১৫ সালের শুরুর দিকে তুঘতাকিন এবং মারদিনের ইলগাজির হুমকির মুখে পড়ে লুʼলুʼ বাগদাদের মহান সেলজুক সুলতান মুহাম্মদ প্রথম তাপার-এর কাছে সাহায্য প্রার্থনা করেন। ইবন আল-আসীর-এর মতে, সুলতান বুরসুক ইবন বুরসুক-কে পাঠান যাতে তিনি বিদ্রোহীদের দমন করেন এবং ফ্রাঙ্ক শাসিত অঞ্চলগুলোতেও অভিযান চালান। বুরসুকের মিশনের একটি অংশ ছিল আলেপ্পোর নিয়ন্ত্রণ গ্রহণ করা। কিন্তু বুরসুক যখন শহর হস্তান্তরের দাবি করেন, তখন লুʼলুʼ সাহায্যের জন্য তার আগের শত্রু ইলগাজি ও তুঘতাকিনের কাছে ফিরে যান। দুই হাজার অশ্বারোহী সৈন্য শহরে প্রবেশ করে এবং লুʼলুʼ সেলজুক সুলতানের আদেশের বিরুদ্ধে প্রকাশ্যভাবে অবস্থান নেন। ইবন আল-আদিম জানান, লুʼলুʼ ফ্রাঙ্ক নেতা রজার অব সালার্নো-কে বুরসুকের গোপন তথ্য সরবরাহ করেছিলেন, যার ফলে সারমিন যুদ্ধে বুরসুক পরাজিত হন।

১১১৭ সালে লুʼলুʼ সাঈদ ইবন বাদির পরিবারের ষড়যন্ত্রে নিহত হন, যখন তিনি সালিম ইবন মালিক (কালআত জাʼবারের আমির)-এর সঙ্গে দেখা করতে যাচ্ছিলেন। তিনি কালআত নাদির নামক স্থানে বিশ্রাম নেওয়ার সময় কিছু তুর্কি অনুচর (যারা খরগোশ শিকারের ভান করছিল) তাকে তীর দিয়ে হত্যা করে। হত্যাকারীরা তার সম্পদ লুট করলেও আলেপ্পোর জনগণ তা পুনরুদ্ধার করতে সক্ষম হয়। তার মৃত্যুর পর সেনাপতি শামস আল-খাওয়াস ইয়ারুকতাশ নতুন আতাবেগ নিযুক্ত হন। ইবন আল-আসীর-এর মতে, লুʼলুʼ নাকি সুলতান শাহকে হত্যা করতে চেয়েছিলেন, কিন্তু সুলতান শাহের অনুগত কিছু ব্যক্তি পূর্বেই তাকে হত্যা করে ফেলে। আমিনা খাতুন শহরের উপর কার্যত নিয়ন্ত্রণ গ্রহণ করেন।

## তথ্যসূত্র

## উৎস

*
*
*
*
*
*
*

বিষয়শ্রেণী:আতাবেগ
বিষয়শ্রেণী:১১১৭-এ মৃত্যু
কাতারি ইবনে আল-ফুজা'আ

**কাতারি ইবন আল-ফুজাআ** (; আনুমানিক মৃত্যু ৬৯৮–৬৯৯ খ্রিষ্টাব্দ) ছিলেন একজন খারিজি নেতা ও কবি। নাফি ইবন আল-আজরাক-এর মৃত্যুর পর আনুমানিক ৬৮৫ সালে তিনি আল খুওয়াইর অঞ্চলে জন্ম নেওয়া কাতারি খারিজিদের আজারিকা উপদলের নেতৃত্ব গ্রহণ করেন। তিনি উমাইয়া খিলাফতের বিরুদ্ধে প্রায় দুই দশক ধরে বিদ্রোহ চালিয়ে যান।

স্বল্প সংখ্যক বেদুইন আরব যোদ্ধা নিয়ে তিনি পারস্যের বিস্তীর্ণ অঞ্চল নিয়ন্ত্রণ করেন এবং ব্যাপক ধ্বংসযজ্ঞ চালান। তার এই রক্তক্ষয়ী কর্মকাণ্ডের জন্য তিনি "মৃত্যুর পিতা" নামে পরিচিত হন। শেষমেশ তিনি উমাইয়া বাহিনীর হাতে পরাজিত হন।

১৩শ শতাব্দীর মুসলিম পণ্ডিত ইবন খাল্লিকান উল্লেখ করেন যে ‘কাতারি’ আসলে তার আসল নাম নয়, বরং তার অঞ্চলভিত্তিক উপনাম।**** তিনি বানু তামিম গোত্রের সদস্য ছিলেন এবং ‘আমির আল-মু’মিনিন’ বা 'বিশ্বাসীদের নেতা' উপাধি ধারণ করতেন, যা সাধারণত খলিফাদের জন্য ব্যবহৃত হত। তার ডাকনাম ছিল ‘না'আমা’ (উটপাখি) এবং ‘আবু আল-মাওত’ (মৃত্যুর পিতা)। তিনি সম্ভবত প্রথম খারিজি নেতা যিনি জিহাদবাদকে উৎসাহিত করেন, কারণ তার কবিতাগুলোতে সাহস, মৃত্যু এবং যুদ্ধের প্রশংসা ছিল।

তিনি প্রথম খারিজি মুদ্রা চালু করেন, যার প্রথমটি ৬৮৮ বা ৬৮৯ সালে তৈরি হয়। এই মুদ্রা আরব-সাসানীয় শৈলীতে নির্মিত হয়েছিল এবং এতে পাহলাভি ভাষায় লেখা ছিল: "আল্লাহর দাস কাতারি, বিশ্বাসীদের নেতা, যিনি রাজকীয় গৌরব বৃদ্ধি করেছেন।"

## আজারিকা আন্দোলনে ভূমিকা
৬৮৭ সালে কাতারি দ্বিতীয় ফিতনার সময় খারিজি উপদল আজারিকার নেতৃত্ব গ্রহণ করেন। কিরমান থেকে সেনাবাহিনী পরিচালনা করে তিনি আহওয়াজ পুনরুদ্ধার করেন এবং বাসরার দিকে অগ্রসর হন।

আনুমানিক ৬৯৮ বা ৬৯৯ সালে ইরাকের গভর্নর আল-হাজ্জাজ ইবন ইউসুফ তার বিরুদ্ধে আল-মুহাল্লাব ইবন আবু সুফরা ও সুফইয়ান ইবন আল-আবরাদ আল-কালবি-কে প্রেরণ করেন। তাবারিস্তান এলাকায় সংঘর্ষের পর কাতারি সেমনান-এ পালিয়ে যান। সেখানে সুফইয়ানের বাহিনীর হাতে তিনি পরাজিত ও নিহত হন। এই যুদ্ধে তার শিরচ্ছেদ করা হয়। পরে আজারিকা উপদলের অবশিষ্ট সদস্যরা আবিদা ইবন হিলালের নেতৃত্বে শেষ প্রতিরোধ গড়ে তোলেন, কিন্তু তারাও পরাজিত হন এবং উপদলের অবসান ঘটে।

## আরও পড়ুন

* 
* 
* 

## বহিঃসংযোগ

* কাতারি ইবন আল-ফুজাআ – *[http://www.oxlit.co.uk/oxlit/index-list.pl?author-as-subject=Qatari%20ibn%20al-Fuja%27a%2C%20 অক্সফোর্ড আরবি সাহিত্য ডেটাবেস] *-এ

## তথ্যসূত্র

বিষয়শ্রেণী:জন্মের সাল অনিশ্চিত
বিষয়শ্রেণী:৭ম শতাব্দীর আরবি ভাষার কবি
বিষয়শ্রেণী:উমাইয়া খিলাফতের বিরুদ্ধে বিদ্রোহ
বিষয়শ্রেণী:ইসলাম ধর্মীয় নেতা
বিষয়শ্রেণী:৭ম শতাব্দীর আরব ব্যক্তি
ওয়াসিত

**ওয়াসিত** (   ,  ) ছিল ইরাকের একটি প্রাথমিক ইসলামী শহর। এটি ৮ম শতাব্দীতে ইরাকের উমাইয়া উপরাজ্যপাল আল-হাজ্জাজ ইবনে ইউসুফ কর্তৃক প্রতিষ্ঠিত হয়েছিল। শহরটি  প্রশাসনিক কেন্দ্র হিসেবে কাজ করত এবং সেখানে উমাইয়া শাসন প্রতিষ্ঠাকারী সিরিয়ান সৈন্যদের ঘাঁটি হিসেবে কাজ করত। শহরটি ইরাকের দুটি ঐতিহাসিক প্রশাসনিক কেন্দ্র  কুফা এবং বসরার মধ্যে অবস্থিত ছিল। তাই শহরের নাম ওয়াসিত রাখা হয়। শতাব্দীর পর শতাব্দী ধরে শহরটি পরিত্যক্ত অবস্থায় ছিল এবং এর ধ্বংসাবশেষ দক্ষিণ-পূর্ব ইরাকের কুতের দক্ষিণ-পূর্বে অবস্থিত ওয়াসিত প্রদেশে অবস্থিত।

## ইতিহাস
ঐতিহাসিক শহর কাশকারের উল্টোদিকে টাইগ্রিস নদীর পশ্চিম তীরে আনুমানিক ৭০২ খ্রিস্টাব্দে আল-হাজ্জাজ ইবনে ইউসুফ এই শহরটি নির্মাণ করেছিলেন। কথিত আছে যে আল-হাজ্জাজ দুর্গ এবং প্রধান মসজিদের দরজা জানজাওয়ার্দ থেকে নিয়ে এসেছিলেন। ৭১৪ সালে ওয়াসিতে আল-হাজ্জাজ মারা যান।

ইউনেস্কোর উদ্ধৃতি:ওয়াসিত হল একটি ইসলামী শহর যা প্রথম হিজরি শতাব্দীর শেষ প্রান্তিকে (খ্রিস্টীয় ৭ম শতাব্দী) আল-হাজাজ বিন ইউসুফ আল-ছাকাফি ইরাকের প্রশাসনিক কেন্দ্র হিসেবে নির্মাণ করেছিলেন। একটি প্রাচীন শহর হিসেবে এর পরিধি ১৬ কিলোমিটার। দশম হিজরি শতাব্দীতে (খ্রিস্টীয় ১৬শ শতাব্দী) টাইগ্রিস নদীর গতিপথ পরিবর্তনের পর শহরটি পরিত্যক্ত হয়।  ভবন নির্মাণ এবং চাষাবাদ এই শহরে কম করার কারণে এর ধ্বংসাবশেষগুলি সুস্থ ও নিরাপদ ছিল। এর বেশিরভাগ ভবনই ইটের তৈরি। ১৯৩৬ থেকে ১৯৪২ সাল পর্যন্ত এখানে একটি জরিপ করা হয় এবং আবার ১৯৮৫ সালে একটি নতুন জরিপ করা হয়। সপ্তম হিজরি থেকে প্রথম হিজরি শতাব্দী পর্যন্ত চার ধাপে বড় মসজিদটি পরিষ্কার করা হয়েছিল। মসজিদের পাশে আমিরের একটি বাড়ি ছিল। মসজিদের পাশে মিনার নামে পরিচিত একটি ভবন খনন করা হয়েছিল। ভবনটিতে সপ্তম হিজরি শতাব্দীর একটি সমাধি এবং একটি বিদ্যালয় ছিল। ১৯৩০-এর দশকের শেষের দিকে একটি আবাসিক এলাকাও পরিষ্কার করা হয়েছিল। মিনারের কিছু অংশের দেয়াল ক্ষয় হয়ে যাওয়ায় রক্ষণাবেক্ষণ করা হয়েছে। কিন্তু বড় ধরনের রক্ষণাবেক্ষণের কোনও ব্যবস্থা করা হয়নি।ইবনে বতুতা ওয়াসিত শহর ভ্রমণ করেন। তিনি লিখেছেন "এখানে সুন্দর এলাকা, প্রচুর বাগান আর ফলের গাছ আছে। এটি বিখ্যাত ব্যক্তি ও জীবিত শিক্ষকদের জন্য পরিচিত। তাদের কাছ থেকে ধ্যান করার শিক্ষা পাওয়া যায়।" শহরটি কুফা এবং বসরার মাঝামাঝি একটি সৈন্য ঘাঁটি ছিল। তাই এরূপ নামকরণ করা হয়েছিল।

## বিশ্ব ঐতিহ্যের মর্যাদা
এই স্থানটি ৭ সেপ্টেম্বর, ২০০০ তারিখে সাংস্কৃতিক বিভাগে ইউনেস্কোর বিশ্ব ঐতিহ্যের অস্থায়ী তালিকায় যুক্ত করা হয়েছিল।

## তথ্যসূত্র

বিষয়শ্রেণী:ইরাকের প্রাক্তন জনবহুল স্থান
বিষয়শ্রেণী:৮ম শতাব্দীতে প্রতিষ্ঠিত জনবহুল স্থান
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:৮ম শতাব্দীতে উমাইয়া খিলাফতে প্রতিষ্ঠিত
আবু জাফর আল-গাফিকী

থাম্ব
থাম্ব
**আবু জাফর আল-ঘাফিকি** ছিলেন ১১শ শতাব্দীর আন্দালুসীয় আরব উদ্ভিদবিদ, ফার্মাকোলজিস্ট, চিকিৎসক এবং পণ্ডিত। তিনি দক্ষিণ আইবেরিয়ার কর্ডোবার নিকটবর্তী ঘাফিক থেকে আগমন করেছিলেন।

আল-ঘাফিকির জন্ম ও মৃত্যু তারিখ অনিশ্চিত। আধুনিক সাহিত্যে অনেক সময়ই তাকে ভুল করে ১২শ শতাব্দীর পণ্ডিত মুহাম্মদ ইবন আসলাম আল-ঘাফিকির সাথে অভিন্ন মনে করা হয়, যিনি প্রায় ১১৬৫ সালে মারা যান। তবুও তার একমাত্র পরিচিত কাজের প্রাচীনতম কপি ১১১১ সালের তারিখ নির্দেশ করে, যা ইঙ্গিত করে যে তিনি কমপক্ষে ১১শ শতাব্দীর কিছু অংশে জীবিত ছিলেন। তাকে ভুল করে কনিষ্ঠ আল-ঘাফিকির পুত্র হিসেবেও চিহ্নিত করা হয়েছে। তিনি 'কিতাব ফি আল-আদওয়া আল-মুফরাদা' ("সরল ওষুধের বই") সংগ্রহ করেছিলেন, যা প্রায় ৪০০ হাতে আঁকা ও রঙিন উদ্ভিদ ও প্রাণীর চিত্রের একটি চিত্তাকর্ষক সংকলন। এটি জনপ্রিয়ভাবে "আল-ঘাফিকির হার্বাল" নামে পরিচিত। এই হার্বালটি প্রাচীন গ্রিক সূত্র যেমন ডিওস্কোরিডেস এবং গ্যালেন এবং ভারত ও হেলেনিস্টিক ও ইসলামিক বিশ্বের ত্রিশেরও বেশি কাজ থেকে উপাদান সংগ্রহ করে।

স্যার উইলিয়াম ওসলার ১৯১২ সালে হার্বালের একটি পাণ্ডুলিপি কপি কিনেছিলেন। এটি ম্যাকগিল বিশ্ববিদ্যালয় কর্তৃক একটি আধুনিক সংস্করণে ছাপানোর জন্য নির্বাচিত হয়েছিল। বইটি হার্বাল, খনিজ এবং প্রাণীজাত ওষুধ নিয়ে আলোচনা করে। এই সংস্করণে ২,০০০ টিরও বেশি এন্ট্রির একটি শব্দকোষ রয়েছে যা গ্রিক, সংস্কৃত, সিরিয়াক, ফারসি, বার্বার, পুরাতন স্প্যানিশ, ল্যাটিন, কপটিক এবং আর্মেনিয়ান ভাষায় সমার্থক শব্দ প্রদান করে, যা এর সংকলনের সময়ে চিকিৎসা ও ফার্মেসির আন্তর্জাতিক চরিত্রকে তুলে ধরে। সাধারণভাবে হার্বাল এবং উদ্ভিদ উদ্যানগুলি আরব বিশ্বে অত্যন্ত মূল্যবান ছিল এবং আল-আন্দালুসের উদ্যানগুলিও এর ব্যতিক্রম ছিল না, যা আবু জাফর আল-ঘাফিকিকে বর্ণনা ও চিত্রিত করার জন্য প্রচুর নমুনা সরবরাহ করেছিল। নির্বাসিত উমাইয়া রাজপুত্র প্রথম আব্দুল রহমান ৭৫৬ সালে তার প্রাসাদ আল-মুনিয়াত আল-রুসাফা (আররুজাফা)-তে একটি সমৃদ্ধ উদ্যান তৈরি করেছিলেন যা ১০১০ সালে বার্বারদের দ্বারা ধ্বংস করা হয়েছিল। এই উদ্যানটি তাকে আল-রুসাফা, সিরিয়াতে তার প্রাক্তন প্রাসাদের স্মরণ করিয়ে দিত, যেখানে তিনি তার দাদা খলিফা হিশাম (৬৯১–৭৪৩) এর সাথে বসবাস করেছিলেন।

## তথ্যসূত্র

## আরো দেখুন

* মধ্যযুগীয় ইসলামী বিশ্বে চিকিৎসাবিদ্যা

## বহিঃসংযোগ

* আদিবাসী বেদুইন চিকিৎসা

বিষয়শ্রেণী:১২শ শতাব্দীর বিজ্ঞানী
আল-মুনাখাল

**আল-মুনাখখাল** **আল-ইয়াশকুরি** () (মৃত্যু ৬০৭), যার আসল নাম ছিল **আমর ইবনে মাসউদ আল-ইয়াশকুরি** (), ছিলেন ইসলাম-পূর্ব আরব কবি ও নাবিক। তিনি *ফাতাত আল-খেদর* বা *ফাতাত আল-কাসর* (; ) নামে একটি কবিতা রচনার জন্য বিখ্যাত। এছাড়াও লাখমিদ রাজকন্যা হিন্দ বিনতে আমর (সাবেক রাজা আমর ইবনে হিন্দের কন্যা, রাজত্বকাল ) এবং রানী আল-মুতাজারিদা (রাজা আল-নু'মান তৃতীয়ের স্ত্রী, রাজত্বকাল ) - উভয়ের সাথেই তাঁর প্রেমঘটিত সম্পর্ক ছিল।

## জীবন
আল-মুনাখখালের জীবনের সম্পর্কে নিশ্চিতভাবে খুব কম তথ্যই জানা যায়। তিনি মক্কা শহরে জন্মগ্রহণ করেন এবং বানু বকর গোত্রের একটি উপগোত্র বানু ইয়াশকুর-এর অন্তর্ভুক্ত ছিলেন। যদিও তিনি অল্প বয়সেই মারা যান, তিনি জীবনের অধিকাংশ সময় আল-হিরা-র লাখমিদ দরবারে কাটিয়েছেন। সেখানে তিনি গোপনে লাখমিদ রানী আল-মুতাজারিদার সঙ্গে সম্পর্ক গড়ে তোলেন। পণ্ডিত ইবন কুতাইবা (মৃ. ৮৮৯) বর্ণনা করেন, সে সময়কার লোকেরা বিশ্বাস করত যে আল-মুনাখখাল-ই ছিলেন আল-মুতাজারিদার গর্ভে জন্ম নেয়া আল-নু'মান তৃতীয়-এর দুই সন্তানের প্রকৃত পিতা। আবু আল-ফারাজ আল-ইসফাহানি (মৃ. ৯৬৭)-এর *কিতাব আল-আঘানি*-তে বলা হয়েছে, আল-মুনাখখাল ছিলেন আরবদের মধ্যে সবচেয়ে সুদর্শনদের একজন। তিনিই ছিলেন সেই ব্যক্তি যার কারণে বিখ্যাত কবি আল-নাবিঘা (মৃ. ৬০৪) লাখমিদ দরবার ত্যাগ করেন। লাখমিদ রাজা আল-নু'মান তৃতীয় তাকে তার স্ত্রীকে নিয়ে একটি কবিতা রচনার আদেশ দেন, এবং তিনি তার দেহের অঙ্গগুলো বিস্তারিতভাবে বর্ণনা করেন। এই কারণে ঈর্ষান্বিত হয়ে প্রেমিক আল-মুনাখখাল রাজাকে বলেন, "এই কবিতা কেউ রচনা করতে পারে না যদি না সে তাকে উপভোগ করে থাকে!" আল-নু'মান তৃতীয় এই অভিযোগে বিশ্বাস করে আল-নাবিঘাকে লাখমিদ দরবার ত্যাগ করতে বাধ্য করেন এবং তিনি প্রতিদ্বন্দ্বী ঘাসসানিদ দরবারে চলে যান।

## মৃত্যু
তাঁর মৃত্যুর বিষয়ে একাধিক কাহিনি প্রচলিত রয়েছে। একটি মতে লাখমিদ রাজা আল-নু'মান তৃতীয় হঠাৎ করে তাঁর স্ত্রী আল-মুতাজারিদার কক্ষে প্রবেশ করেন এবং সেখানেই তাঁকে ও আল-মুনাখখালকে একসাথে দেখতে পান। এরপর রাজার আদেশে আল-মুনাখখালকে বন্দি ও নির্যাতন করা হয় এবং সেইদিন থেকেই তাঁকে আর দেখা যায়নি। এই ঘটনার ফলেই আরবিতে একটি প্রবাদ প্রচলিত আছে: "আল-মুনাখখাল ফিরে না আসা পর্যন্ত", যা এমন কিছুকে বোঝাতে ব্যবহার করা হয় যা কখনোই ঘটবে না। তবে আবু আল-ফারাজ আল-ইসফাহানি একটি ভিন্ন গল্প বর্ণনা করেন যেখানে বলা হয়েছে রাজা আমর ইবনে হিন্দ আল-মুনাখখাল ও তাঁর কন্যা হিন্দের গোপন সম্পর্কের খবর পেয়ে আল-মুনাখখালকে বন্দি ও হত্যা করেন।

## তথ্যসূত্র

বিষয়শ্রেণী:মক্কার ব্যক্তি
বিষয়শ্রেণী:জন্মের সাল অজানা
বিষয়শ্রেণী:৬০৭-এ মৃত্যু
বিষয়শ্রেণী:৬ষ্ঠ শতাব্দীতে জন্ম
বিষয়শ্রেণী:৬ষ্ঠ শতাব্দীর আরবি ভাষার কবি
আবদুল্লাহ আল-হারারি

**আবদুল্লাহ আল-হারারি** (   ) (১৯০৬ - ২ সেপ্টেম্বর, ২০০৮) ছিলেন একজন হারারি মুহাদ্দিস  এবং ইসলামী আইনশাস্ত্রের পণ্ডিত। তিনি লেবাননের বৈরুতে থাকতেন এবং শিক্ষকতা করতেন। তিনি অল্প সময়ের জন্য কাদিরীয়া তরিকা অনুসরণ করেছিলেন। পরে তিনি তিজানিয়া তরিকা গ্রহণ করেন। কিছুদিন পর তিনি আবার কাদিরিয়া তরিকার দিকে ফিরে আসেন। তারপর তাদের উভয়কেই ছেড়ে দেন এবং রিফাইয়া তরিকার প্রতি আনুগত্যের শপথ নেন।

## জীবনী
আল-হারারি ১৯০৬ সালে ইথিওপিয়ার হারারে জন্মগ্রহণ করেন। তিনি মাত্র সাত বছর বয়সে কোরআন মুখস্থ করেন এবং তাজবিদের নিয়ম মেনে সুন্দরভাবে পড়তে শিখেন। তিনি ইসলামি বিভিন্ন শাস্ত্রে অনেক গুরুত্বপূর্ণ বই মুখস্থ করেছিলেন। বিশেষ করে হাদিসশাস্ত্রের প্রতি তাঁর ছিল গভীর মনোযোগ। তিনি বিখ্যাত ছয়টি হাদিসের সংকলন (বুখারী, মুসলিম, তিরমিজি, আবু দাউদ, ইবনু মাজাহ, ও নাসায়ী) এবং আরও অনেক হাদিসগ্রন্থ সম্পূর্ণ সনদসহ (রাবিদের নাম ও জীবনীসহ) মুখস্থ করেন। মাত্র আঠারো বছর হওয়ার আগেই আলেমরা তাকে ফতোয়া প্রদানের এবং হাদিস বর্ণনার অনুমতি দেন।

তিনি শুধু নিজ শহরের আলেমদের কাছ থেকে জ্ঞান অর্জন করেই সন্তুষ্ট ছিলেন না। তিনি ইথিওপিয়ার (আল-হাবাশাহ) ও সোমালিয়ার (আস-সুমাল) বিভিন্ন অঞ্চলে ঘুরে ঘুরে জ্ঞান অর্জন করেছেন। এই ভ্রমণগুলোর সময় তাঁকে নানা কষ্ট ও দুর্ভোগের সম্মুখীন হতে হয়েছে। কিন্তু তিনি এসবের তোয়াক্কা করেননি। যেখানে কোনো আলেমের খোঁজ পেতেন, সেখানেই আলেমের কাছে জ্ঞান অর্জনের জন্য ছুটে যেতেন।

১৯৮৩ সালে, তিনি বৈরুত -ভিত্তিক একটি সংস্থা আল-আহবাশ প্রতিষ্ঠা করেন। সংগঠনটি অ্যাসোসিয়েশন অফ ইসলামিক চ্যারিটেবল প্রজেক্টস ( এআইসিপি) নামেও পরিচিত। আল-আহবাশ একটি সুফি ধর্মীয় আন্দোলন। লেবাননে এই গোষ্ঠীর উৎপত্তি এবং কার্যকলাপের কারণে অনেকে আহবাশকে "লেবাননের সক্রিয় সুফিবাদের উত্থান" বলে মনে করেন।

আল-হারারি আম্মান বার্তার স্বাক্ষরকারী উলামাদের একজন ছিলেন। ২০০৪ সালে জারি করা এই বিবৃতি মুসলিম ধর্মীয় মূলনীতি সংজ্ঞায়িত করার জন্য একটি বিস্তৃত ভিত্তি প্রদান করে। তিনি লেবাননের আল-আজহার বিশ্ববিদ্যালয়ের শাখা থেকে শায়খ হিসেবে অনুমোদনও পেয়েছিলেন।

আল-হারারি ২০০৮ সালের ২ সেপ্টেম্বর ১০২ বছর বয়সে স্বাভাবিক কারণে মারা যান।

## দর্শন
আল হারারি মুয়াবিয়া, আয়েশা এবং অন্যান্যদের সম্পর্কে বিতর্কিত মতামত পোষণ করেন। তিনি বিশ্বাস করতেন যে প্রথম ফিতনার সময় রাশিদুন খলিফা আলী বিন আবি তালিবের বিরুদ্ধে বিদ্রোহ করা তাদের ভুল ছিল। তিনি তার "আল-দালিল আল-শার'ই'আলা ইথবাত মান কাতালাহুম আলী মিন সাহাবি আও তাবি'ই" বইতে তাদের সমালোচনা করেছিলেন (আলীর সাথে যুদ্ধ করা সাহাবী এবং উত্তরসূরীদের অন্যায়ের প্রমাণ)। এই দৃষ্টিভঙ্গি প্রচলিত সুন্নি মতের বিপরীত। সুন্নি ঐতিহ্যে সাহাবিদের মধ্যে দ্বন্দ্ব নিয়ে সাধারণত নিরপেক্ষতা অবলম্বন করা হয়।

## তথ্যসূত্র

## বহিঃসংযোগ

* অফিসিয়াল ওয়েবসাইট
* ' গুডরিডস' -এ আবদুল্লাহ আল-হারারির পাতা

বিষয়শ্রেণী:২০০৮-এ মৃত্যু
বিষয়শ্রেণী:১৯১০-এ জন্ম
বিষয়শ্রেণী:মুহাদ্দিস
বিষয়শ্রেণী:মুজাদ্দিদ
বিষয়শ্রেণী:সুন্নি মুসলিম পণ্ডিত
বিষয়শ্রেণী:সুন্নি ইমাম
বিষয়শ্রেণী:সুন্নি সুফি
বিষয়শ্রেণী:ইথিওপীয় মুসলিম
বিষয়শ্রেণী:আশআরি ব্যক্তি
বিষয়শ্রেণী:শাফিঈ ব্যক্তি
আব্দুল সালাম বিন রাঘবান

**আবদ আল-সালাম ইবন রাঘবান আল-কালবি আল-হিমসী** (; ৭৭৭–৮৪৯) ছিলেন আব্বাসীয় যুগের একজন আরবি কবি।  তিনি **দিক আল-জিন** () নামে পরিচিত। তিনি হোমস শহরের খ্রিস্টান নারী "ওয়ার্দ"-এর প্রতি প্রেমের জন্য বিশেষভাবে বিখ্যাত। তিনি তাঁর জীবনে কখনো হোমস ছেড়ে না যাননি। তিনি একজন শিয়া মুসলিম ছিলেন।

## জীবনী
আবদ আল-সালাম ৭৭৭ খ্রিস্টাব্দে হোমস শহরে জন্মগ্রহণ করেন। তাঁর পরিবার বানু কালব গোত্র থেকে আগত।

তাঁর ডাকনাম "দিক আল-জিন" (মুরগি ও জিন সংযুক্ত) কিভাবে এসেছে তা নিয়ে দুটি মত রয়েছে:

* বলা হয়, তাঁর চোখের রঙ ছিল সবুজ, যা লোকদের কাছে অদ্ভুত ও জিন-সদৃশ মনে হত, এজন্য এই নাম।
* অন্য মতে, এক ভোজে তাঁর জন্য পরিবেশিত একটি মুরগির মৃত্যুকে ঘিরে রচিত শোকগাথার (রিথা') কারণে তিনি এই নামে পরিচিত হন।

প্রাচীন আরবি সাহিত্য সমালোচকরা তাঁকে বিশেষ গুরুত্ব দেননি। তবে দিক আল-জিন বিখ্যাত হয়ে আছেন তাঁর বিলাসী জীবনযাপন, মদপ্রীতি এবং হোমসের খ্রিস্টান রমণী ওয়ার্দ-এর প্রতি অন্ধ ভালোবাসার জন্য। তাঁর বন্ধু "বক্র" এবং স্ত্রী ওয়ার্দ-কে হত্যা করেছিলেন তিনি।

ধারণা করা হয়, পিতার কাছ থেকে প্রচুর অর্থ উত্তরাধিকার সূত্রে পেয়ে দিক আল-জিন তা ভোগবিলাসে ব্যয় করেন। তাঁর আত্মীয় "আবু তায়্যিব" হিংসায় ও প্রতিহিংসায় ওয়ার্দ ও বক্র-এর মধ্যে প্রেমের গল্প বলে তাঁকে উত্তেজিত করে তোলে। দিক আল-জিন তখন তাঁদের উভয়কেই হত্যা করেন। পরে সত্য জানতে পেরে তিনি বাকিটা জীবন কান্না ও শোকগাথায় কাটান। এই শোকগাথাগুলোর কিছু পরবর্তীতে "ইবন রাশিক" প্রমুখ সমালোচকদের দৃষ্টিতে মডেল হিসেবে বিবেচিত হয়েছে।

তিনি কবি আবু তাম্মাম-এর অন্যতম গুরু হিসেবে পরিচিত।

## কবিতার ধারা
দিক আল-জিন তাঁর সমসাময়িক আবু নুয়াস-এর মতো প্রাক-ইসলামি কাসিদা ও বেদুইন জীবনধারার ঐতিহ্যবাহী কবিতা থেকে সরে এসেছিলেন। তিনি সাধারণত দীর্ঘ ছন্দ, যেমন তাওয়ীল পরিহার করে বাসিত, কামিল, ও খাফিফ ছন্দে কবিতা লিখেছেন। তাঁর দিওয়ান মূলত প্রেমের কবিতা (গজল) ও "ওয়ার্দ"-এর প্রতি শোকগাথা নিয়ে গঠিত। তাঁর কবিতার একটি বড় অংশ মদ-ভালোবাসা সম্পর্কিত কবিতা নিয়ে রচিত। তাঁর কবিতার মধ্যে কিছু দীর্ঘ মাদিহ (প্রশংসা) কবিতা ও তাঁর আত্মীয় "আবু তায়্যিব"-এর বিরুদ্ধে বিখ্যাত হিজা (ব্যঙ্গ) কবিতাও অন্তর্ভুক্ত রয়েছে।

তাঁর দিওয়ান প্রথম সংগৃহীত হয় শেখ মুহাম্মদ আল-সামাওয়ীর দ্বারা, যিনি তাঁর রচনাগুলি একত্র করেন।

## তথ্যসূত্র

বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:আব্বাসীয় খিলাফতের কবি
বিষয়শ্রেণী:লোককাহিনির চরিত্র
বিষয়শ্রেণী:৮৪৯-এ মৃত্যু
বিষয়শ্রেণী:৭৭৭-এ জন্ম
বিষয়শ্রেণী:৯ম শতাব্দীর আরবি ভাষার কবি
বাব এর-রৌয়াহ

**বাব আর-রৌয়াহ** (অন্যান্য বানান: **বাব আর-রুওয়াহ** বা **বাব রৌয়াহ**) হলো মরোক্কোর রাবাত শহরে অবস্থিত একটি বিশাল প্রবেশদ্বার, যা আলমোহাদ আমলে নির্মিত কিলাবেষ্টিত প্রাচীরের অংশ।

## ইতিহাস
এই প্রবেশদ্বারটি ১২শ শতকের শেষ দিকে আলমোহাদ খলিফা ইয়াকুব আল-মানসুর দ্বারা নির্মিত হয়। তিনি এই অঞ্চলে একটি বর্ণাঢ্য রাজধানী নির্মাণের উদ্যোগ নিয়েছিলেন। গেটটি এবং তার সাথে সংযুক্ত প্রাচীর ১১৯৭ খ্রিস্টাব্দের মধ্যে সম্পন্ন হয়।

*বাব আর-রুওয়াহ* নামটির অর্থ "বাতাসের দরজা"। নামটির উৎস সম্ভবত আটলান্টিক মহাসাগর থেকে আসা প্রবল বাতাস, যা রাবাত শহরকে নিয়মিত আঘাত করে।

বর্তমানে গেটের প্রবেশ পথটি আসল আকৃতির তুলনায় ছোট, কারণ এটি আংশিকভাবে ছোট পাথর দিয়ে ভরাট করে সংকুচিত করা হয়েছে। এই পরিবর্তনটি আলাউই সুলতান সিদি মুহাম্মদ ইবন আবদাল্লাহর সময় ঘটে (১৮শ শতাব্দীর দ্বিতীয়ার্ধ)। তিনি মারাকেশ-এর বাব আগনাউ প্রবেশদ্বারেও একই রকম পরিবর্তন আনেন।

বর্তমানে গেটের অভ্যন্তরাংশ একটি শিল্প গ্যালারিতে রূপান্তরিত হয়েছে। এটি ২০০০–২০০১ সালে সংস্কার করা হয়েছিল।

## স্থাপত্য
থাম্ব|গেটটির অভ্যন্তরীণ মুখ
এই প্রবেশদ্বারটি তার প্রতিরক্ষা কাঠামো এবং সমৃদ্ধ খোদাইকৃত পাথরের অলংকরণের জন্য বিশেষভাবে উল্লেখযোগ্য। এর অলংকরণ রাবাতের উত্তরে অবস্থিত আরেকটি আলমোহাদ প্রবেশদ্বার বাব ওউদাইয়া এবং মারাকেশের বাব আগনাউ-এর সঙ্গে তুলনীয়। এটি লালচে রঙের পাথর দিয়ে নির্মিত হয়েছিল, তবে সমুদ্র থেকে আসা প্রবল বাতাসের কারণে সময়ের সাথে সাথে এর রঙ ফিকে ধূসর হয়ে গেছে। গেটটির বাইরের মুখ দুটি বেষ্টনাকারী টাওয়ারের (bastion towers) দ্বারা ঘেরা। আলাউই সুলতান মুহাম্মদ ইবন আবদাল্লাহর শাসনামলে (১৮শ শতাব্দীর দ্বিতীয়ার্ধ) এর মূল খিলানটি আংশিকভাবে ছোট এক খিলান দ্বারা পূর্ণ করে সংকুচিত করা হয়।

গেটের বাইরের অলংকরণে তিনটি একটির মধ্যে একটি অর্ধবৃত্ত খোদাই করা আছে, যাতে বহুপল্লববিশিষ্ট এবং বিকিরণময় মোটিফ ব্যবহৃত হয়েছে। এগুলো একটি আয়তাকার *আলফিজ* কাঠামোর মধ্যে অন্তর্ভুক্ত করা হয়েছে। সবচেয়ে ভেতরের অর্ধবৃত্তের দুই প্রান্তে (যেখানে খিলান শুরু হয়েছে) খোদাই করা হয়েছে "S" আকৃতির সাপের মতো নকশা। এই নকশাটি বাব ওউদাইয়া-তেও দেখা যায় কিন্তু অন্যত্র খুবই বিরল। *আলফিজ*-এর কোণার ফাঁকগুলোতে খোদাই করা আছে পাতার নকশায় তৈরি আরবেস্ক মোটিফ, যার কেন্দ্রে একটি খোদাই করা শামুকের খোল। আলফিজের বাইরের ফ্রেমে কুফি লিপিতে কোরআনের একটি আয়াত খোদাই করা আছে, যার অনুবাদ নিম্নরূপঃ

গেটটির অভ্যন্তরীণ পথ চারটি কক্ষে বিভক্ত এবং এটি ৯০ ডিগ্রি কোণে চারবার মোড় নেয়, যা আলমোহাদ সামরিক স্থাপত্যে সাধারণ একটি বাঁকানো প্রবেশপথের ধরন। এই কক্ষগুলোর একটি মূলত খোলা ছিল ওপর থেকে (যদিও বর্তমানে ছাদ দিয়ে আবৃত), যাতে উপর থেকে আক্রমণকারীদের ওপর বস্তুকণা বা তীর ছোঁড়া যায়। গেটটির অভ্যন্তরীণ মুখ (যা শহরের দিকে মুখ করে আছে) তুলনামূলকভাবে সরল অলংকরণযুক্ত। এতে একটি বহুপল্লববিশিষ্ট অর্ধবৃত্ত খোদাই করা হয়েছে, যা একটি প্রশস্ত সেবকা প্যাটার্নে পরিপূর্ণ ফ্রেমের মধ্যে আবদ্ধ।

## তথ্য‌সূত্র

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
পাভেল গুস্টেরিন

**পাভেল ভ্যাচেস্লাভোভিচ গুস্টেরিন** ( রুশ : Павел Вячеславович Густерин; জন্ম ১৬ এপ্রিল, ১৯৭২) একজন রাশিয়ান প্রাচ্যবিদ ।

## শিক্ষা
পাভেল গুস্টেরিন টোভার স্টেট ইউনিভার্সিটি (ইতিহাস বিভাগ; ১৯৯৪), মস্কো স্টেট বিশ্ববিদ্যালয়ের এশিয়ান ও আফ্রিকান দেশের ইনস্টিটিউট (মিখাইল ভ্যাসিলিভিচ লোমোনোসভের নামে নামকরণ করা হয়েছে; ২০০১), এবং রাশিয়ান ফেডারেশনের পররাষ্ট্র মন্ত্রণালয়ের কূটনৈতিক একাডেমি (আন্তর্জাতিক সম্পর্ক বিভাগ; ২০১১) থেকে স্নাতক পাশ করেছেন।

## জীবনী
পাভেল গুস্টেরিন ১৯৭২ সালের ১৬ এপ্রিল রাশিয়ার টারভার অঞ্চলের কিমরিতে জন্মগ্রহণ করেন।

২০০১-২০০৩ সালে, তিনি রাশিয়ান একাডেমি অফ সায়েন্সেসের প্রকাশনা সংস্থা «Восточная литература» ("প্রাচ্য সাহিত্য") এর সম্পাদক ছিলেন।

ইয়েমেনে তার ব্যবসায়িক সফর (২০০৩-২০০৫) থেকে ফিরে আসার পর তিনি «Азия и Африка сегодня» (“ এশিয়া এবং আফ্রিকা টুডে”), «Вопросы истории» (“ঐতিহাসিক সমস্যা”), «Высия и Африка сегодня» ("হায়ার এডুকেশন টুডে"), «Дипломатическая служба» (“ কূটনৈতিক পরিষেবা ”), «Исламоведение» (“ ইসলামিক স্টাডিজ ”), «Мир музея» (“ওয়ার্ল্ড অফ মিউজিয়াম”), «Новая и новейшая история» ("নতুন এবং সমসাময়িক ইতিহাস”), «Православный Палестинский сборник» (“অর্থোডক্স প্যালেস্টাইন সংগ্রহ”), “আল-মাউতাওয়াসেট”, ইত্যাদি, সেইসাথে রেফারেন্স বই «Йеменская Республика и её города» (“রিপাবলিক অফ ইয়েমেন অ্যান্ড ইটস টাউনস”, মস্কো, ২০০৬), এনসাইক্লোপিডিক রেফারেন্স বই (“আরব প্রাচ্যের শহর", মস্কো, ২০০৭), এবং প্রবন্ধের সংগ্রহ "Первый российский востоковед Дмитрий Кантемир / প্রথম রাশিয়ান প্রাচ্যবিদ দিমিত্রি কান্তেমির " (মস্কো, ২০০৮), ইত্যাদি জার্নালে বেশ কিছু নিবন্ধ প্রকাশ করেন। ।

২০০৬-২০১৩ সালে, তিনি রাশিয়ান একাডেমি অফ সায়েন্সেসের ইনস্টিটিউট অফ ওরিয়েন্টাল স্টাডিজের আরব ও ইসলামিক স্টাডিজ সেন্টারের একজন গবেষক ছিলেন।

২০১৩ সাল থেকে, তিনি রাশিয়ান ইনস্টিটিউট ফর স্ট্র্যাটেজিক স্টাডিজের সেন্টার ফর এশিয়ান অ্যান্ড মিডল-ইস্ট স্টাডিজের একজন গবেষক হিসেবে দায়িত্ব পালন করছেন।

## নির্বাচিত গ্রন্থপঞ্জি

* Йеменская республика и её города. এম. , ২০০৬। আইএসবিএন&nbsp;
* Города Арабского Востока. এম. , ২০০৭।আইএসবিএন&nbsp;
* Первый российский востоковед Дмитрий Кантемир / প্রথম রাশিয়ান প্রাচ্যবিদ দিমিত্রি কান্তেমির। এম. , ২০০৮।আইএসবিএন&nbsp;
* 1Советская разведка на Ближнем и Среднем Востоке в ১৯২০—৩০-х годах. Саарбрюккен, ২০১৪।আইএসবিএন&nbsp;
* মধ্যপ্রাচ্য: অতীত এবং বর্তমান।  পর্ব ১  . সারব্রুকেন, ২০১৫।আইএসবিএন&nbsp;

## তথ্যসূত্র

* লেখক সম্পর্কে। — ইন: পিভি গুস্টেরিন। প্রথম রাশিয়ান প্রাচ্যবিদ দিমিত্রি কান্তেমির। মস্কো, ২০০৮, পৃ.&nbsp;১১০।

বিষয়শ্রেণী:রুশ প্রাচ্যবিদ
বিষয়শ্রেণী:ইসলামের পণ্ডিত
বিষয়শ্রেণী:মধ্যপ্রাচ্যের ইতিহাসবিদ
বিষয়শ্রেণী:মস্কো স্টেট ইউনিভার্সিটির প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
চাও মসজিদ

**চাও মসজিদ** একটি কাঠের তৈরি মসজিদ। এটি আচারার অঞ্চলের চাও গ্রামে অবস্থিত।

## ইতিহাস
এই মসজিদটি বাতুমির লাজ কারিগরদের দ্বারা ১৯০৯ থেকে ১৯১২ সালের মধ্যে নির্মিত হয়। ১৯৯৩ থেকে ১৯৯৫ সালের মধ্যে এটি পুনঃসংস্কার করা হয়। ১৯৩৬ সালে সোভিয়েত কর্তৃপক্ষের আদেশে মসজিদটির প্রথম মিনারটি ভেঙে ফেলা হয়। একই বছরে মসজিদটিকে একটি গুদামে এবং পাশের মাদ্রাসাটিকে একটি সামাজিক ক্লাবে রূপান্তর করা হয়। মসজিদের ভেতরের অংশ ভুট্টা গাছের মোটিফ আঁকা চিত্রকর্ম দিয়ে সাজানো হয়েছে। মসজিদটির উচ্চতা ৪.৩ মিটার, দৈর্ঘ্য ৯.২ মিটার এবং প্রস্থ ৭.৫ মিটার। মসজিদে ব্যবহৃত ঢেউখেলানো ধাতব আবরণ তুরস্ক থেকে এবং কার্পেটগুলো বাতুমি থেকে আনা হয়েছিল।

## উল্লেখযোগ্য তথ্য

বিষয়শ্রেণী:আচারার স্থাপনা ও কাঠামো
বিষয়শ্রেণী:জর্জিয়ার (দেশ) মসজিদ